
JLibulli  carmina  non  minus  quam  Catulli  et  Propertii, 
cum  quibus  coniuncta  plerumque  edita  sunt,  a  saeculo 
decimo  quarto,  summa  cura  a  praeclarissimis  viris  doctis 
tractata  sunt.  Petrarcam  illorum  poetarum  carmina  co- 
gnovisse  et  lectitasse  si  non  prò  certo  contendere  at  summa 
probabilitate  suspicari  possumus.  Insequenti  deinde  saeculo 
Tibullus  ab  Italis  diligenter  legebatur  eiusque  elegiae 
frequenter  transcriptae  multis  exemplaribus,  quorum  non 
pauca  adhuc  supersant,  divulgatae  sunt.  Sed  Itali  illi, 
etiamsi  multos  errores  optime  emendaverunt,  tamen  omnes 
nimio  elegantiae  studio  inducti  multis  locis  mutaverunt, 
quae  mutanda  non  erant.  Quum  autem  in  recensendis 
Tibulli  carminibus  illi  Italorum  codices  saeculo  decimo 
quinto  scripti  in  primis  respiciendi  sint,  quoniam  pervetusta 
illa  membrana,  quam  Josephus  Scaliger  ab  Jacobo  Cuiacio 
acceperat  (quae  hodie  iam  non  exstat),  tantummodo  librum 
tertium  inde  ab  elegiae  quartae  versu  65  et  quartum 
aibrum  usque  ad  decimae  quartae  elegiae  versum  quartum 
lmplectebatur,  quoniamque  excerpta  Vincentii  Bellovacen- 


sìs  et  Parisina,  quippe  in  quibus  sententiae  e  Tibullo 
electae  licenter  interpolatae  sint,  non  magna  auctoritate 
esse  possunt,  excerpta  Frisingensia  autem  saeculo  unde- 
cimo  scripta,  quae  omni  interpolatone  carent  et  bonitate 
proxime  accedunt  ad  codicem  Cuiacianum,  parvum  tan- 
tum fragmentorum  numerum  continent,  eximia  diligentia 
et  sagacitate  hominum  doctorum  posterioris  temporis 
opus  erat  ad  restituenda  ea,  quae  in  libris  corrupta 
erant  et  vix  sperare  possumus  fore,  ut  ubique  idem 
legamus,  quod  poeta  ipse  scripsit.  Accedit,  quod  illud 
exemplar,  e  quo  omnes  Tibulii  codices,  quos  nos  no- 
vimus,  descripti  sunt,  plus  ano  loco  valde  corruptum 
erat,  quod  praeter  alia  demonstrant  lacunae,  quae  inveni- 
untur  in  omnibus  nostris  libris.  Nam  in  libri  primi  ele- 
gia secunda  unus  pentameter  deest  post  v.  25,  in  elegia 
decima  distichon  aut  plures  versus  post  v.  50  et  fortasse 
post  v.  25  quoque  ;  in  libro  secundo  in  elegia  tertia  unus 
pentameter  post  v.  15,  hexameter  post  v.  75,  coinplures 
versus  post  v.  34  atque  post  v.  58  exciderunt. 

Sed  criticis  non  solum  vitia  tollenda  erant,  quae 
in  illas  elegias  irrepserant,  sed  etiam  diiudicandum  erat, 
utrum  re  vera  Tibulii  essent  omnia  ea  carmina,  quae  ei 
adscripta  sunt,  an  in  illis  aliorum  quoque  auctorura  poe- 
mata  invenirentur.  Atque  si  respicimus  ad  ea,  quae 
Vossius,  Gruppius,  Dissenius  (in  edititione  Tibulii  a.  1835 
voi.  I.  p.  Ili  sqq.)  Lachmannus  (ad  III.  1,1),  Hauptius 
de  hac  re  disseruerunt,  vix  dubitare  possumus,  quin  in 
corpore  ilio,  quod  totum  a  Tibullo  scriptum  esse  olim 
homines  eruditi  putabant,  quatuor  poetarum  carmina  con- 


gregata  sint.  Tertium  librum,  cuius  auctor  Lygdamo 
nomen  sibi  attribuit,  homo  magna  diligentia  minore  ingenio, 
non  a  Tibullo  scriptum  esse,  Isaacus  Vossius  primus 
intellexit.  Tmitatur  ille  quidem  Tibullum,  sed  ita,  ut 
multis  locis  artis  et  orationis  genere  ab  eo  differat  neque 
usquam  mentionem  faciat  vitae  rusticae,  cuius  studium 
apud  Tibullum  ubique  coniunctum  est  cum  amore.  Eodem 
quoque  iure  elegia  prima  libri  quarti,  qua  pauper  adole- 
scens  Messallae  se  commendare  voluit,  a  Tibullo  abiudi- 
catur.  Ille  enim  diligentissime  carminis  dispositione  facta 
ubique  regulas,  quas  apud  rhetores  didicit,  adhibere  atque, 
ubicumque  potest,  doctrinam  suam  ostentare  fabulasque 
nimis  longe  petitas  afferre  studuit.  Quae  omnia  alie- 
nissima  sunt  ab  eo,  qui  librorum  I.  II.  elegias  compo- 
suit.  De  minoribus  quarti  libri  carminibus,  quae  perti- 
nent  ad  amorem  Sulpiciae  atque  Cerinthi  Gruppius !) 
summo  acumine  ostendit  tantummodo  elegias  inde  a  se- 
cunda  ad  septimam  a  Tibullo,  8—12  autem  a  Sulpicia 
ipsa  scriptas  esse.  Haec  enim  carmina,  etiamsi  in  iis 
iavenimus  eundem  animi  calorem  vigoremque,  tamen  a 
ceteris  elegiis  facile  eo  discernere  possumus,  quod  per- 
spicuitatem  atque  elegantiam  Tibullianam  desideramus, 
velut  in  elegia  IV.  8.  6.  „non  tempestivae  saepe  propinque 
viae",  quibus  verbis,  ut  conicere  tantum  possumus  e  sen- 
tentiarum  conexu,  Sulpicia  hoc  dicere  vult:  cui  nihil  plus 
cordi  est,  qui  nihil  magis  cupis,  quam  iter,  quod  mihi 
tam  intempesti vum,  tam  incommodum,  tam  invisum  est: 
aut  in  elegia  IO  v.  1,  2,  ubi  puella  iuvenem  suum,  quem 


1)  Die  ròinische  elegie  voi.  I.  p.  47 


meretricis  amore  teneri  audivit,  ita  adloquitur:  ,,Gratum 
est,  securus  multum  quod  iam  tibi  de  me  permittis,  subi- 
to ne  male  inepta  cadam.u  i.  e:  gratum  mihi  est,  quod 
tam  multa,  quae  ad  me  attinent,  commi ttis  non  timens, 
ne  ego  ex  insperato  stulte  atque  turpiter  peccem.  Quod- 
si  unum  tantum  vel  duo  eiusmodi  exempla  in  his  paucis 
elegidiis  exstarent,  nostro  iure  existimare  possemus,  illa 
a  librariis  corrupta  esse;  sed  talia  inelegantius  expressa 
saepius  in  illis  triginta  versibus  inveniuntur.  E  quibus' 
ne  longus  sim,  afferò  tantum  versum  primum  et  quartum 
elegiae  nonae  atque  ,,iamu  illud,  quod  inutile  positum  est 
in  compluribus  versibus:  8,  5.  9,  2.  IO,  1.  12,  1,  aliis 
locis.  Accedit,  quod  in  antiquo  libro  Cuiaciano,  quo 
Scaliger  usus  est,  inter  elegiam  septimam  et  octavam 
Sulpiciae  nomen  scriptum  erat,  quod,  quoniam  elegiae, 
quae  autecedunt,  de  eiusdem  puellae  amore  agunt,  id 
tantum  significare  potest,  carmina  baec  a  Sulpicia  poetria 
facta  esse. 

Itaque  haec  quaestio  de  auctoribus  sic  mihi  videtur 
diiudicata  esse,  ut  tantummodo  libri  I.  II.  et  el  2 — 7 
libri  IV.  Tibullo,  cetera  carmina  aliis  tribuenda  sint. 
Sed  duae  quaestiones  supersunt,  de  quibus  adhuc  magna 
est  dissensio  inter  viros  doctos,  quarum  altera  est,  nura 
singularum  elegiarum  disticha  eo  ordine,  quo  a  poeta 
composita  sunt,  ad  nos  pervenerint,  altera,  utrum  Tibullus 
certa  ratione  elegias  snas  symmetrice  quasi  struxerit  an 
non.  Ad  has  quaestiones  ego  quoque  pauca  afferre  studebo. 


IL 

Ut  de  symmetria  illa  prius  agara,  sunt,  qui  putent» 
Tibullum  elegias  suas  aut  omnes  aut  nonnullas  de  indu- 
stria in  complura  membra  divisisse,  quae  aut  omnia  tam- 
quam  strophae  inter  se  aequabilia  sint  aut  quorum  bina 
pari  versuum  numero  sibi  respondeant.  Singula  illa  mem- 
bra continere  unum  ordinem  sententiarum,  quae  arctissime 
inter  se  cohaereant,  a  praecedenti  autem  et  sequenti 
carminis  parte  facile  separari  possint.  Interdum  illis 
paribus  partibus  exordium  praemissum  esse,  interdum 
epodum  quandam  sequi;  saepe  et  exordium  et  epodum, 
quae  ex  eodem  versuum  numero  constent,  inveniri  posse. 
Alii  contra  talem  elegiae  structuram,  talem  responsionem 
symmetricam  a  poeta  quaesitam  esse  prorsus  negaverunt, 
atque  siqua  symmetria  in  carminibus  Tibullianis  esset, 
earn  non  arti  sed  casui  aut  naturali  cuidam  sensui,  qui 
in  omnibus  poétis  inesset,  tribuendam  esse  censuerunt. 

Inter  eos  homines  doctos,  qui  Tibullum  in  elegiis 
suis  paene  ubique  illam  artificiosam  compositionem  adhi- 
buisse  putaverunt,  Prienius  est,  vir  excellentissimus,  qui 
de  hac  re  egit  et  in  libello  „die  symmetrie  und  responsion 
der  roiii.  elegie  Liibeck  1867"  et  in  Jahnii  annalibus 
philologicis  in  volumine  decimo  sexto  anni  1870.  Equi- 
dem  illi  viro  doctissimo ,  etiamsi  in  iis  elegiis ,  quas  tra- 
ctavit,  sensum  et  sententiarum  conexum  praeclarissime 
exposuit,  de  symmetria,  quam  in  Tibulli  elegiis  invenit, 
adsentiri  non  possum.  Atque  ad  hanc  sententiam  meam 
comprobandam,  pauca,  si  placet,  carmina,  de  quibus  Piie- 
nius  egit,  contemplemur.    In  eo  Jahnii  aiinaliu;!!  volumine, 

quod  modo  attuli 2)  vir  ille  eruditus  elegiam  primam  libri 
primi  omissis  versibus  7.  8,  33.  34  atque  tribus  distichis 
inde  a  versu  19.  usque  ad  v.  24.  post  versum  36.  positis 
in  octo  quaternorum  distichorum  strophas,  ut  ita  dicam, 
dividit,  quas  sequatur  epodos  quinque  distichorum,  ita  ut 
haec  carminis  dispositio  evadati 

A:  a,  fi.  A':      a.  fi' 

1-6,9,10.     11—18.  25—32.     35,36,19—24. 

B:       y  ò.         B':       /  ò'.         C:       e. 

37-44.  45—52.         53-60.  61—68.         69-70. 

Sed  quaeritur,  utrum  omnino  mutanda  siut,  quae 
mutari  Prienius  vult,  an  defendi  possint  quae  in  manuscri- 
ptis  libris  tradita  sunt  Atque  primum  quidem  vir 
doctissimus  versus  7.  8.3)  iniuria  eiicere  mihi  videtur, 
quum  neque  per  se  quidquam  habeant,  quod  merito  of- 
fendere possit  neque  me  iudice  orationis  progressum  in- 
terrumpant.  Nam  poeta  initio  carminis  aruumentum  pro- 
nuntians,  taedium  belli  atque  amorem  otii  et  vitae  rusti- 
cae,  „Alii,"  inquit,  „divitiarum  cupidi  bellum  quaerant, 
equidem  paucis  contentus  otio  fruar  in  parvo  fundo  meo; 
ego  prò  belli  laboribus  et  terroribus  me  dedam  vitae  in- 
erti et  incundioribus  rebus  rusticis  serens  vites  et  arbo- 
res.u  Nihil  magis  consentaneum  est,  quam  commemo- 
rata vita  otiosa  in  fundo  poetam  loqui  de  operibus  quo- 


2)  voi.  XYÌ.  a.  1S70  p.  689  sqq. 

3)  Ipse  seram  t^neras  maturo  tempore  vites  rusticus  et  facili 
grandia  poma  manu. 

que  ruris,  quibus  delectatur,  quae  iucunde  interrumpunt 
otium  vel  potius  quae  ipsa  comparata  cum  adsiduis  belli 
laboribus  dici  possunt  vita  eius  iners.  Nec  minus  apte 
proposito  illi  poeta  preces  adiungit,  ne  spes,  qua  adduc- 
tus  serit  et  plantat,  se  fallat  neve  umquam  careat  fru- 
gum  atque  vini  copia;  quam  sperat  deos  sibi  daturos  esse, 
quum  semper  pium  se  praestet.  Praeterea  per  chias- 
mum  sibi  respondent  versus  7.  8  atque  9.  10,  ita  ut 
„grandia  poma"  ad  verba  frugum  acervos,  verba  autem 
„teneras  vites"  ad  „pleno  pinguia  musta  lacu"  qua- 
drent.  Non  igitur  putandum  est,  hoc  distichon  inter- 
polatum  esse. 

Neque  rectius  versus  33.  34: 
At  vos  exiguo  pecori,  furesque  lupique, 

parcite  —  de  magno  est  praeda  petenda  grege  —  : 

a  Tibullo  abiudicari  puto  unicuique  perspicuum  fore  sim- 
pliciter  exposito  sententiarum  ordine.  Poeta  enim  ut 
versibus  9.  10.  cupit  sibi  non  recusari  fruges  atque  alia, 
quae  fundus  fert,  ita  hoc  loco  gregem  suum  parvum 
servari  vult,  ipsos  eius  inimicos  fures  luposque  adloquens 
ilio  cogitationis  sensuumque  vigore,  qui  poetarum  est, 
illosque  vetans  laedere  pecus  suum  (33.  34),  cui  nocere 
nefas  sit,  quia  quae  debeat  religiosissime  tribuat  pecoris 
diis  (35.  36).  Minime  ineptum  est  mentione  facta  de 
cura  in  gregem  collata  poetam  petere,  ut  ei  parcatur, 
quippe  qui  sic  quoque  non  magnus  sit;  quod  optatum 
probat  insequenti  disticho,  non  verbis  „de  magno  est 
praeda  petenda  grege, u  quae  naQev&éxws  posita  sunt. 
Àecedit,    quod  saepissime  aut  res  aut  homines,    etiamsi 

absunt,  ex  inopinato  Tibullus  eodem  modo  adloquitur, 
poetica  ratione  eos  praesentes  fingens  velut  1,2.87:  „Àt 
tu,  qui  laetus  rides  mala  nostra,  caveto."  4,  59:  „At 
tua,  qui  Venerem  docuisti  vendere  primus,  quisquis  es, 
infelix  urgeat  ossa  lapis."  5,69.  6.  15:  aliis  locis.  At- 
que  simillime  dicitll,  5.  88:  „a  stabulis  tum  procul  este 
lupi,14  sed  non  ita,  ut  hoc  distichon  ex  ilio  loco  fluxisse 
videri  possit.  Quare  quum  illi  duo  versus  progressum 
orationis  non  interumpant  neque  intelligi  possit,  cur,  ut 
Prienius  disputat,  repugnent  carminis  argumento,  neque 
quicquam  inepti  iis  contineatur ,  non  cogitantum  est  de 
interpolatione.  Immo,  si  tollerentur,  qui  attento  animo 
legeret,  iure  desideraret,  quae  propositum  illud  „non  pu- 
deat  runcare  atque  arare,  non  pigeat  fetum  desertum 
domum  portare, u  coniungerent  cum  verbis  ,,bic  ego  pasto- 
rem  meum  lustrare  soleo/4 

Restat  ut  tractemus  transpositionem  versuum  19  —  24: 

,.Vos  quoque,  felicis  quondam,  nunc  pauperis  agri 

custodes,  ferti3  munera  vestra,  lares. 
Tum  vitula  innumeros  lustrabat  caesa  iuvencos: 

nunc  agna  exigui  est  hostia  parva  soli. 
Agna  cadet  vobis,   quara   circum   rustica   pubes 

clamet  „io  messes  et  bona  vina  date," 

Quos  versus  Prienius  inprimis  ideo  post  versum  36 
transponit,  ut  ea  quae  sensu  eohaerent,  in  codicibus  au- 
tem  diiuncta  sunt  componantur;  nani  quum  versibus  35. 36. 
commemoret  poeta  palilia,  quae  cadant  in  ante  diem  XI. 

Calendas  Maias,  aptissime  sequi  ambarvalia  postea  ini- 
tio  messis  acta.  Sed  illorum  dieruin  festorum  cognatio 
non  magis  nobis  persuadere  potest  olim  coniuncta  fuisse 
illa  disticha  quam,  ut  Prienius  vult,  repetitum  verbum 
lustrare  —  lustrabat  (v.  35  et  21).  Haec  autem  tria  di- 
sticha arctissime  cohaerere  cum  iis,  quae  praecedunt, 
unusquisquae  concedet.  At  verba,  quae  excipiunt  haec 
disticha  „iam  modo  non  possum  contentus  vivere  parvo11 
et.,  ut  in  codicibus  scripta  sunt,  prorsus  non  possunt  iis 
adiungi.  Concedo.  At  aptissima  sunt,  si  cum  Hauptio 
legimus,  quod  exhibent  excerpta  Frisingensia:  „iam  modo 
iam  possim  contentus  vivere  parvo, "  quod,  quum  iam 
iam  prò  simplici  iam  saepius  inveniatur  atque  verbo  in- 
terposito  diiungi  possit  velut  Verg.  Aen.  XII,  179  „iam 
melior  iam,  diva,  precor,u  idem  valet  ac:  „dummodo 
iam  possim;11  ita  ut  commate  posito  post  „vina  date" 
condicionalis  sit  haec  sentententia  atque  sensus  hic  :  Yos, 
dii,  pie  colam,  dummodo  mihi  liceat  contento  domi  de- 
gere  vitam  otiosam  atque  iucundam. 

Quibus  omnibus  de  causis  Prienii  mutationes  pro- 
bare non  possum  neque  dubito,  quin  elegia,  quum  quae 
Scaliger,  Haase,  Kibbeck  contra  eum  versuum  ordinem, 
qui  libris  manu  scriptis  traditus  est,  disputaverunt,  ab 
aliis  iam  refutata  sint,  exceptis  singulis  verbis  integra 
ad  nos  pervenerit.  Tali  autam  modo  symmetria  prioris 
partis  elegiae  usque  ad  versum  36.  piane  deleta  est. 
Sed  ne  alteram  quidem  partem  puto  Tibullum  ratione 
atque  Consilio  ad  responsionis  leges  formasse.  Nam  ni- 
hil  est,   quod    cogat    nos,    ut    ita  disponamus  Carmen; 

nihil  est,  quod  impediat,  quominus,  sicut  ante  vers.  53 
Prienius  strophae  finem  consti  tuit,  ante  v.  51  quoque 
aut  ante  v.  57  maiore  intervallo  distinguati,  quippe  a 
quo  versu  usque  ad  vers.  72  vel  74  poèta  loquatur  cum 
Delia  sue;  neque  negari  potest  versus  57 — 68,  ubi  poeta 
loquitur  de  tristi  ab  amata  puella  discessu  mortis  hora, 
arctissime  cohaerere.  Prorsus  casu  fieri  mini  videtur,  ut 
quater  post  octavum  quemque  versum  sententia  finem 
habeat.  Pari  iure  haec  altera  pars  in  binorum  quoque 
distichorum  strophas  dividi  possit  ant  senorum,  ita  ut 
partium  distributio  haec  sit: 

37  —  48.  3  -f-  3  dd.  Adsitis  dii;  non  enim  divitias  peto  — 
sed  otium  et  amoris  delectationes. 

49  -  60.  3-f3dd.  Hoc  mihi  contingat;  non  gloriam  requiro — 
sed  amorem  meae  Deliae  usque  ad  mortem. 

61—72.  3  -f  3  dd.  Tum,  mea  Delia,  flebis  —  sed  dum 
fata  sinunt,  inugamus  amores,  iam  veniet  mors, 
veniet  senectus. 

73 — 78.  Finis:  Nunc  amore  fruar;  hoc  mihi  placet; 
longe  absint  belli  terrores. 

Strophica  igitur  aequalitas  singularum  carminis  par- 
tium non  tara  poètae  Consilio  quam  casui  tribuenda  est. 
Consilio  sane  tribuenda  esset  si  non  opus  esset  ob  eam 
causam  multa  mutare,  vel  si  partes  pari  versuum  numero 
constantes  sensu  quoque  distincte  diiunctae  essent,  denique 
si  indicia  externa  nobis  suppeditarent,  velut  repetitio  eorun- 
dem  verborum  in  initio  partium  carminis  aut  eadem  con* 


clusio  aut  idem  versus  certis  intervallis  identidem  re  ver- 
tens.  Quarum  omnium  rerum  nihil  in  hac  elegia  invenitur. 

In  compluribus  aliis  quoque  carminibus  Prienius 
compositionem  strophicam  probare  non  potest,  nisi  versi- 
bus  deletis  aut  transpositis  aut  lacuna  posita,  velut  in 
decima  libri  primi  elegia  versus  11.  12.  interpolate  esse, 
inter  versus  25  autem  et  26.  duos  versus,  sex  inter  50 
et  51  excidisse  putat. 

Sed  nulla  est  iusta  causa,  cur  reiiciamus  v.  11.  12: 

„Tum  mini  vita  foret,  vulgo  nec  tristia  nossem 
arma  nec  audissem  corde  micante  tubam:u 

Nam  aptissime  congruunt  cum  iis  quae  sequuntur 
et  praecedunt,  dummodo  recte  intellegantur  et  prò  „vulgi"t 
quod  in  libris  scriptum  est  cum  Hauptio  „  vulgo"  legatur, 
quod  hoc  loco  fere  idem  valet  ac  passim,  hic  atque  illic, 
multis  locis.  „Tum  mihi  vita  foret"  non  significat  „uti- 
nam  tum  vixissem"  sed  „utinam  tali  tempore  viverem"; 
atque  eodem  modo  „nossem"  de  praesenti  tempore  dicitur, 
quum  signifìcet  :  neve  tristia  arma  mihi  nota  essent.  Itaque 
Tibullus  initio  huius  elegiae,  compositae  imminente  militia, 
quam  se  fortasse  evitaturum  esse  sperat,  paucis  verbis 
hoc  dicit:  Profecto,  ferus  atque  scelestus  ille  fuit,  qui 
ensem  invenit.  Is  enim  bella  hominibus  peperit  atque 
una  cum  bellis  multa  alia  mala.  At  forsitan  ille  miser 
non  sit  causa  illorum  malorum  sed  nostra  avaritia  atque 
auri  cupiditas.  Quae  donec  nondum  erant,  dum  homines 
simplicissime  vivebant  paucis  contenti,  longe  abfuerunt 
illa  mala  atque  belli  labores.    Utinam  tali  tempore  vi- 

verem  atque  mihi  ignotus  esset  arrnoruin  tumultus,  qui 
passim  auditur.  Sed  nunc  ad  bellum  cogor  atque  fortasse 
iam  parata  sunt  tela,  quae  vulnera  aut  mortem  mihi  obla- 
tura  sunt".  Hanc  querellam  aptissime  preces  ad  lares, 
ut  belli  periculum  depellant,  sequuntur  coni inctae  cum 
descriptione  quietae  vitae  rusticae.  Illis  igitur  duobus 
versibus  11.  12.  poeta  praeclarissime  transit  ab  iis  quae 
in  universum  dieta  sunt  ad  suam  ipsius  condicionem. 
Verbis  autem  „tum  mihi  vita  foret"  pulchre  opponitur 
„nunc  ad  bella  trahor." 

Sed  de  versibus  25.  26. 

„Àt  nobis  aerata,  lares,  depellite  tela, 

hostiaque  e  piena  rustica  porcus  bara." 

semper  puto  dubitationem  l'ore,  utrum  inter  eos  distichon 
exciderit  an  integer  locus  sit.  Sane  conexum  borum  ver- 
suum  ita  aliquis  declarare  potest,  ut  dicat,  ex  imperativo 
„depelliteu  ad  „hostiau  coniunctivum  „depellatu  supplen- 
dum  esse.  Sed  haec  constructio  impedita  est  atque  Ti- 
bulli  perspicuitati  vix  conveniens.  Neque  id  ferri  potest, 
poetam  et  deos  et  hostiara,  hoc  est  personam  atque  rem, 
quae  diis  donetur,  rogare,  ut  se  adiuvent.  Probabilius 
igitur  mihi  videtur,  inter  hos  duos  versus  quaedam  deesse 
et  sequor  Mureti,  Fontani,  Luciani  Mulleri4)  sententias, 
post  versum  25  scriptores  praetermisisse  alteram  voti  Ti- 
bulli  partem,  qua  fortasse  pollicitus  est  fruges  et  tura 
atque  verbum  posuit,  quod  hic  desiderato  velut  dabitur 


4)  Editto  Cat.  Tib.  Prop. 

aut  aliud  eiusmodi.  —  Post  v.  50  quaedam  excidisse  vix 
quisquam  neget,  quum  oratio  prorsus  non  cohaereat  neque 
ullo  modo  coniunctio  particula  „queu  facta  explicari  possit; 
atque  excidit  descriptio  diei  festi,  quo  acto  rusticus  male 
sobrius  cum  uxore  et  liberis  domum  revertitur.  Prie- 
nius  putat  tria  disticha  deesse,  sed  levi  de  causa,  quam 
hoc  loco  refutare  longum  est. 

Omittens  igitur  versus  11.  12  atque  desiclerans  duos 
versus  inter  v.  25  et  26,  sex  inter  50  et  51  Prienius 
Carmen  ita  disponit: 

A.  et.  1-6  (3dd)  /?.  7-10.  13.  14.  (3); 

B.  p  15—24  (3  •   2;) 

B\  /.  25  +  2  v.  v.  26-32  (3  +  2)  ; 
A',  a.  33—38  (3).  $  39-44  (3); 

C.  6.  45—50  (3)  e.  6  v.  +  51.  52  (4); 

C  <T  53—58  (3)  e  59—66  (4);  D.  £  67.  68. 

Sed  praeterquam  quod  iam  versus  11.  12,  quos  in- 
terpolatos  non  esse  supra  docui,  liane  compositionis  ratio- 
nem  disturbant,  omnino  totum  illud  carminis  schema, 
quum  careat  concinnitate  et  pprspicuitate ,  tale  est,  ut 
videatur  symmetria  non  a  poeta  quaesita  sed  ab  inter- 
prete ei  adsignata  esse.  Eiusmodi  autem  symmetria  fere 
in  omnibus  omnium  poetarum  carminibus  indagari  potest, 
neque  vero,  ut  iam  supra  monui,  poetae  Consilio  adscri- 
benda  est ,  si  desunt  externa  indicia  strophicae  aequabili- 
tatis  velut  eadem  aut  similia  verba  in  partium  exordio 
aut  fine  aut  versus  intercalares  aut  eiusmodi  alia. 

Idem  dici  potest  de  complurìbus  aliis  elegiis,  ubi 
illius  artificiosae    compositionis    schema,    quod   Prienius 

2 


18 

ìnvenit,  non  minus  contortum  est,  velut  in  primi  libri 
tertia  elegia5)  aut  L,  56)  aut  I,  77ì,  cuius  structuram 
nane  esse  Tir  doetus  putat: 

À  B  B'  C  C  D  D' 

2dd.   4+2  4+2  2+3  2+3  3+1  3+1 

Quo  si  accedit,  ut  ad  aequabilitatem  strophicam 
deraonstrandam  eoniecturae  faciendae  sint,  certe  multo 
probabilius  est,  poétam  talem  responsionem  non  quaesi- 
visse,  si  modo  ostendi  potest  illas  coniecturas  non  neces- 
sarias  atque  inutiles  esse.  Sed  quum  hoc  loco  mihi  pro- 
positum  non  sit  atque  longum  sit  omnia  ea  quae  Prie- 
nius  coniecit  refutare,  sufficiat  mihi,  ut  tandem  aliquando 
refutandi  finem  faciam,  pauca  afferre  contra  ea  quae  ille 
de  compositione  carminis  sexti  libri  secundi  disputavi^ 
Illud  enim  Carmen,  in  quo  post  versum  35  orationem 
amissis  duobus  versibus  interruptam  esse  opinatus  est, 
ita  disposuit:8)  3  +  4.  3  +  4.  3  +  4.  3  4-4.  (a 
a+p    y  +  ò    y'  +  ó') 

Sed  quae  desint  inter  hos  versus  (35  et  36): 

„Non  feret  usque  suum  te  propter  fiere  clientem: 
illius  ut  verbis,  sis  mihi  lenta  veto,'4 

Qua  de  causa  oratio  non  cohaereat?    Nihil  equidera   de- 


5)  vide  Prien:   die  responsion   nnd  symmetrie   der  ròm.   eh 
Lttb.  a.  1867  p.  22  sqq. 

6)  Prienii  diss.  p.  11  sqq. 

7)  ibid.  p.  18  sqq. 

8)  ibid.  p,  15  sqq. 

sidero.  Postquam  enim  poeta  Nemesim  per  ossa  sororis 
eius  praemature  mortuae  precatus  est,  ut  sibi  parceret, 
atque  promisit  se  illius  sepulcro  dona  datnrum  esse  cumque 
eius  cinere  suam  questurum  esse  fortunam,  ita  pergit: 
„Non  semper  feret  me,  qui  illi  Servio  atque  addictus 
sum  (suum  clientem),  propter  te  fiere:  quare,  quum  me 
adiutura  sit,  tamquam  illius  verbis  utens  veto  te  mihi 
tentanti  esse  measque  preces  negare  ;  quod  si  feceris,  illius 
manes,  qui  mihi  favent,  neglecti  te  malis  somuiis  terre- 
bunt."  Ita  oratio  uno  tenore  pulchre  progredita.  Neque 
in  huius  carminis  dispositione,  quam  Prienius  fecit,  puto 
singula  versuum  systemata  ubique  unam  sententiarum 
seriem  continere,  quae  neque  cum  praecedente  neque  cum 
insequente  parte  arctiore  vinculo  coniunctae  sint.  Vix 
enim  versus  7  — 14  (fi)  in  unum  comprebendi  possint. 
Nam,  sicubi,  ante  v.  11:  „Magna  loquor,  sed  magnifice 
mihi  magna  locuto"  maiore  intervallo  distinguendum  est. 
Tibullus  enim,  quum  statuisset  cum  amico  militatum  abire 
et  in  castra  proficisci,  valere  iubet  Venerem  atque  puellas. 
Sibi  quoque  naturam  vires  dedisse,  sibi  quoque  factam 
esse  belli  tubam.  —  Tum  subito  extincta  sunt  omnia 
illa  fortia  proposita;  „magna  loquoru  inquit  acerbe  poeta 
„sed  omnia  ea  quae  modo  dixi  me  facturum  esse  eripiunt 
mihi  clausae  fores." 

Rursus  ea  carminis  pars,  quam  Prienius  littera  / 
significat  (v.  29  —  34),  sine  dubio  iam  arctius  cum  prio- 
ribus  verbis  conectenda  est.  Etenim  poeta  (v.  19.  20) 
se  iamdiu  vitae  suae  vim  illaturum  fuisse  elocutus,  nisi 
spes  se  sustineret,  additis   exemplis  (v.  21 — 26)  versu 

27  ad  suam  ipsius  fortunam  redi!     Tum  a  versu  inse- 

2* 

quenti  „ei  niihi,  ne  vincas,  dura  puelJa,  deam.u  incipiunt 
preces  ad  Nemesim.  Hic  igitur  versus  a  sequentibus, 
quibus  preces  continuante,  separali  non  potest  neque  verbis 
„parce,  per  inmatura  tuae  precor  ossa  sororis"  alius  partis 
initium  faciendum  est  sed  iam  praecedente  versu  (28)  aut 
versu  27  „Spes  facilern  Nemesim  spondet  mihi,  sed  negat 
illa",  quippe  quo  versu  poeta  ab  exemplis  aliorum,  quos 
spes  adiuvat  et  consolatur,  ad  suara  spem  fortunamque 
revertitur. 


m. 

Ex  iis,  quae  modo  disserti,  elficitur  Tibullum  minime 
in  omnibus  elegiis  certam  compositionis  legem  secutum 
esse.  Itaque  aut  symmetria,  quam  inesse  in  quibusdam 
elegiis  et  elegiarum  partibus  negari  non  potest,  ubique 
e  naturali  poètae  seusu  prodiit  aut  Tibullus  talem  legem 
in  aliis  quidem  elegiis  observavit  in  aliis  neglexit.  Equi- 
dem  iis  viris  doctis  adsentiri  non  possum  qui  ubique  cer- 
tuni poetae  consilium  in  cannine  struendo  negant.  Nani 
illae  nitidissimae  elegiae,  quae  pertinent  ad  Sulpiciae  et 
Cerinthi  amorem  (IV,  2  —  7),  sicut  omnes  inter  se  ita  sibi 
respondent,  ut  invicem  in  altera  elegia  poeta  ipse  loquatur. 
in  altera  Sulpiciam  loquentem  faciat,9)  ita  singulae  tali 
modo  compositae  sunt,  ut  sententiis  aliis,  quae  inter  se 
arcte  cobaerent,  aliae  e  pari  versuum  numero  constantes 
respondeant.  Neque  dubito,  quin  poeta  ratione  atque  Con- 
silio id  egerit.     Sed  contemplemur  singula  carmina. 


9)  confer  Grappe,  dio  ròmische  elegie,  voi.  I.  p.  27  sqq. 

Harum  elegiarum  prima  (IV.  2),  qua  Tibullus  Sul- 
piciam  eiusque  pulchritudinem  nobis  depingit,  constat  ex 
exordio,  media  parte,  exitu.  Exordium  autem  atque  exi- 
tus,  a  media  parte  distincte  seiuncta,  eundem  versuum 
numerum  amplectuntur.  Primis  enim  quatuor  versibus 
Tibullus  Martem,  cuius  dies  festus  agitur,  invitat,  ut  a 
caelo  veniat  spectatum  pulchram  puellam;  simul  autem 
admonet,  ne  nimis  illam  admiretur.  Quatuor  exitus  ver- 
sibus Musae  atque  Phoebus  invocantur,  ut  Sulpiciam  ca- 
nant  et  ad  hunc  diem  festum  revertentem  saepe  veniant, 
quum,  si  ulla,  haec  digna  sit  eorum  choro.  Media  autem 
carminis  pars  circumclusa  illis  quaternis  versibus,  qui  in- 
vocationes  ad  deos  continent,  facile  ita  disponi  possiti 

5—8.  Sulpicia  tam  pulchra  est,  ut  vel  deos  amore  ac- 
cendat,  ut,  quoquo  se  vertit,  placeat. 

9 — 14.  Illa,  utcumque  ornata  est,  seu  compsit  crines 
seu  non  compsit,  seu  purpurea  veste  seu  candida 
se  induit,  omni  modo,  sicut  Vertumnus,  pulchra  est. 

15-20.  Dignissima  puellarum  est,  quae  pulcherrimos 
ornatus,  quae  pretiosissimas  res  possideat. 

Aequabilitatis  igitur  forma  haec  est;  2  dd.2  +  3  +  3dd.  2. 

Insequens  Carmen  (IV,  3)  quo  puella  sollicita  de 
Cerintho,  qui  venatum  abiit,  cupit  cum  amatore  esse, 
talem  structuram  habere  mihi  videtur,  qualem  elegias 
Propertianas  libri  primi  (quibus  multae  ex  aliis  libris 
addi  possunt),  b abere  Mullenhoffius 10)  demonstravit.    Quae 


10)  allgemeine  nionatsschrift  a.  1854  p.  186  sqq. 

elegiae  ita  composita  sunt  ut  pleraque  Germanorum  car- 
mina lyrica  medii  aevi,  quae  Constant  e  membris  nomi- 
natis  aufgesang  (die  beiden  Stollen)  et  abgesang  (quae 
membra  litteris  a  (a')  b  significabo).  Eadem  igitur  arte, 
quam  Propertius  saepius  adhibuit,  Tibullus  mihi  videtur 
illud  carmen  ita  disposuisse: 

Initium:  a  (aufgesang)  2  dd.  v.  1—4.  Parce  meo 
Ceriutho,  aper,  ueve  quid  mali  ei  facias;  namAmor  eum 
servet;  —  b.  (abgesang)  1  d.  v.  5.  6:  Sed  etiamsi  Amor 
eum  tuetur,  etiamsi  timor  meus  vanus  est,  tamen  ille 
abest  procul  a  me;  o  pereant  silvae  atque  canes  ; 

Media  pars  v.  7  —  22  comprehendit  duo  systemata 
quaternorum  distichorum,  quae  iterum  dividi  possunt  in 
duo  binorum  distichorum  membra,  quorum  secundum  op- 
ponitur  priori. 

I.  v.  7 — 14.  a.  2  dd.  (aufgesang)  Intellego  equidem 
stultitiam  esse,  venantem  teneras  manus  laedere  velie  et 
candida  crura  rubis  vulnerare;  —  b  (abgesang)  2  dd.  sed 
tamen  hoc  non  metuens,  dummodo  tecnm,  Cerinthe,  va- 
gari  possim,  omnes  venandi  labores  libenter  feram. 

IL  15 — 22.  a.  2  dd.  Tum  mihi  placeant  silvae,  si 
tecum  ibi  cubare  possim,  tum  veniat  licet  aper,  qui  no*- 
stra  gaudia  non  turbabit;  —  b  2  dd.  nunc  autem  sine 
me  abstine  omnibus  amoris  gaudiis  atque  castus  permane 
et  quaecumque  meo  amori  subrepet,  a  feris  diripiatur. 

Exitu  a  Cerintho  puella  postulat,  ut  patri  studium 
venandi  concedat,  ipse  autem  ad  se  redeat 

Huius  carminis  partium  responsio,  quae,  quod  ad 
versuum  iiumerum  attinet,   haec  est: 

4  +  2.     4  +  4.     4  +  4.     2. 

cernere  possis,  si  sententias  respicias  aut  si  ad  verba 
tantum  attendas;  ubique  enim  secundum  membrum  par- 
ticula  adversativa  introduci  tur:  v.  5  sed,  v.  11  sed  tamen; 
v.  19  nunc  opponitur  particulae  tum  in  versu  15  et  17; 
singulorum  autem  membro-rum  disticha  arcto  vinculo 
coniuncta  sunt. 

Tertium  poema  (IV,  4)  post  distichon,  quod  sen- 
tentiam  principalem  totius  continet,  in  quatuor  senorum 
versuum  systemata  dispositum  est,  quorum  initia  aperte 
notata  sunt  repetita  adlocutione  v.  3  crede  mihi,  propera; 
v.  9  sancte,  veni;  v.  15  pone  metum,  Cerinthe;  v.  21 
Phoebe,  fave,  ita  ut  haec  sit  partium  distributio: 

v.  1.  2.  Exordium:  Huc  ades,  Phoebe",  atque  me- 
dere  aegrotae  puellae. 

v.  3—8.  Crede  mihi,  propera,  Phoebe:  fac  ne  gra- 
vis  morbus  Cynthiae  venustatem  deleat;  et  quodcumque 
metuimus,  tollatur. 

9 — 14.  Sancte  veni:  fer  tecum  sapores  et  cantus, 
qui  eius  corpus  refìciant,  neve  Cerinthum  sollicita,  qui 
puellae  timens  modo  votis  modo  atrocibus  verbis  deos 
appellai 

15  —  20.  Pone  metum,  Cerinthe:  amantes  enim 
deus  non  laedit;  noli  igitur  fiere;  dummodo  tu  eam 
ames,  illa  tibi  manebit. 

21 — 26.  Phoebe  fave:  magna  gratia  atque  gloria 
tibi  erit,  si  servata  puella  iuveni  quoque  salutem  de- 
deris.  — 

Certe  tam  perspicua,  tam  manifesta  aequabilitas 
partium,  quae  advocationibus  inducuntur  et  a  prioribus 
secernuntur,  adscribenda  est  le^i  cuidam;  sed  haec  lei 
simplicissima  est,  piane  conveniens  Tibullianae  poesi, 
quae  aliena  est  ab  omni  luxu. 

Carmine  quod  sequitur  (IV,  5)  Sulpicia  Cerinthi 
die  natali  optat,  ut  curo  amatore  perpetuo  vinculo  con- 
iungatur  atque  ut  ei  mutuus  amor  adsit.  Hoc  deside- 
rium  ter  repetit;  nam  idem  petit  a  Cerintho  (v.  5—8), 
idem  a  Genio  (v.  9 — 12),  idem  a  Venere  (v.  13 — 16). 
Totum  igitur  Carmen  in  tres  partes  dividi  potest,  qua- 
rum  prima  (v.  1  —  8)  puella  ad  Cerinthum  loquitur,  se- 
cunda  (v.  9—16)  ad  deos;  tertia,  qui  exitus  totius  est, 
puella  iuveni  quoque  idem  votum  esse  commemorat. 
Prima  et  secunda  pars,  quod  ad  sensum  attinet,  duo  bi- 
uorum  distichorum  membra  comprehendunt,  ita  ut  haec 
quoque  elegia  comparari  possit  cum  multis  Germanorum 
carminibus  poesis  equestris:  habemus  partes,  quae  ibi 
nominantur  „die  beiden  stollen"  in  hoc  Carmine  bis  po- 
sitas  I.  1—4.  5—8  atque  li.  9  —  12.  13—16,  quas  se- 
quitur epodus  (abgesang)  v.  17  —  20.  Quod  ut  melius 
perspiciatur,  sententiarum  ordinem  huius  carminis  (cuius 
membra  sunt  2  +  2.  2  +  2.  2  dd.)  paucis  subieci  : 

I.  Cerinthum  Sulpicia  adloquitur.  a  2  dd:  Ce- 
rinthe ,   semper  mihi  sanctus  erit  natalis  tuus.  qui  mul- 


tis  puellis  servitium  attulit  —  b.  2  dd:  Sed  ego  ante 
omnes  te  amo  vehementer;  hoc  gratum  mihi  est,  dum- 
modo  tu  meo  amori  pari  amore  respondeas, 

IL  Preces  ad  deos:  a.  2  dd.  ad  Genium:  Magne 
Geni,  fave  meis  votis:  amore  ille  caleat  erga  me,  sed 
erga  nullam  aliam.  —  b.  2  dd.  ad  Vtmerem  :  Tu,  Venus, 
iac  ut  aut  uterque  amet  aut  neuter;  sed  melius  est 
utrumque  aequo  vinclo  teneri. 

III.  Exitus:  Idem  iuvenis  petit,  sed  non  audet  pa- 
]am  petere;  at  ut,  natalis,  audis  quoque,  quae  clam  ro- 
gante; adnue  igitur,  quod  ille  rogat. 

In  hoc  quoque  Carmine  singi.lorum  membrorum 
(excepto  exitu)  initia  significata  sunt  adlocutionibus  v.  1. 
Cerinthe;  v.  5  iuvat  hoc  Cerinthe;  v.  9  Magne  Geni;  v. 
13  nec  tu  sis  iniusta  Venus. 

Simili  modo  in  sexta  huius  libri  elegia  singulorum 
systematum  exordia  eo  notata  sunt,  quod  dea  appellatur 
v.  1.  Natalis  Juno;  v.  7.  at  tu,  sancta  fave;  v.  13  adnue 
purpureaque  veni  et.  In  hoc  quoque  Carmine  sicut  in 
Carmine  IV,  3  et  IV,  5  singulae  partes  (3.  3.  4  dd)  sibi 
respondent  ut  quae  a  Germanis  nominantur  „die  beiden 
stollen"  (a  a')  et  abgesang  (b)";  quod  me  comprobaturum 
esse  spero  breviter  adscriptis  carminis  sententiis: 

a.  1  —  6.  Poeta,  qui  in  hac  elegia,  ut  in  el,  2.  4. 
ipse  loquitur,  a  Junone  natali  petit,  ut  munera  accipiat, 
quae  puella  pulchre  ornata  ei  donet.  Mi  quidem  causas 
ornandi  eam  tribuere,  sed  tamen  alium  quoque  esse,  cui 
piacere  velit. 

a'.  7  —  12.  At  tu,  sancta,  fave  eorum  amori,  nam 
alter  altero  dignissimus  est.  Neve  illi  deprehendantur 
in  amoris  furtis;  Amor  eos  adiuvet. 

b.  Epodus.  13—20.  Iterum  poeta  precatur,  ut  dea 
faveat,  ut  adnuat  atque  veniat  ad  sacrum;  ne  audiat  id 
quod  Cynthia  praecipiente  matre  palam  roget,  sed  quod 
tacite  optet;  ,,nam  illa  uritur  vehementissimo  amoris 
igne  neque  vult  ab  eo  igne  liberari,  dummodo,  quum 
veniet  proximus  natalis  puellae,  quae  iuveni  orata  est,11) 
idem  amor,  qui  nunc  iis  est,  duret. 

In  omnibus  bis  elegiis  tam  accurata  atque  perspi- 
cua concinnitas  est,  ut  certuni  fuisse  poetae  consilium 
in  componendo  earmine  vix  negari  possit,  praesertim 
quum  saepius  nomina  aut  adlocutiones  vel  similia  post 
certum  versuum  numerum  repetita  nobis  externa  etiam 
indicia  strophicae  aequabilitatis  suppeditent. 

In  sexta  huius  cycli  elegia,  quae  certe  non  a  Sul- 
picia  sed  a  Tibullo  facta  est,  qui  Sulpiciam  lequentera 
fingit,  artificiosior  huius  generis  structura  minus  aperta 
est  quam  in  praecedentibus ,  sed  bic  quoque  secundum 
et  tertium,  quartum  et  quintum  distichon  arctius  cohi- 
bentur;  utrumque  membrum  ubeiius  explicat,  quod  pri- 
mo elegiae  disticho  dictum  est: 

I.  v.  1.  2.  Venit  amor  —  quem  neminem  celabo. 

II.  v.  3—6.  Quem  petivi  amorem,  Cytherea  attuiit, 


11)  Sequor  praeclaram  Lachinanni  coniecturam ,  qui  in  edi- 
tione  a.  1829  dativum  „gratae"  prò  ..grata,"  quod  in  codicibus  le- 
gitur,  coniecit  atque  retinuit  „sì,"  quod  codex  Eboracensis  et  tre» 
Berolinenses  babent. 


quod  proraisit,  exsolvit  —  mea  gaudia  omnes  sciant  at- 
que  narrent,  qui  non  sua  habent. 

III.  v.  7—10.  Nihil  equidem  de  ea  re  epistolae 
mandano,  ne  quis  prius  id  sciat  quam  amatus  raeus  — 
sed  peccasse  minime  me  poenitet  neque  ullo  modo  vultu 
dissimulabo  gaudia:   nam   dicar  digna  cum  digno  fuisse. 

Itaque  ob  eas  causas,  quas  attuli,  non  mihi  est 
dubium,  quin  hae  elegiae  de  amore  Sulpiciae  atque  Ce- 
rinthi,  quas  post  librum  primum  et  post  plurimas,  si 
non  post  omnes,  elegias  libri  secundi  Tibullum  scripsisse 
persuasum  habeo,  certo  Consilio  atque  certa  arte  a  poeta 
symmetrice  compositae  sint.  Quae  elegiae,  quod  ad  lin- 
guam  quoque  et  versum  attinet,  maiore  diligentia  elabo- 
ratae  sunt  quam  ceterae;  velut  in  fine  pentametri  semel 
tantum  vocabulum  hyperdisyllabum  invenitur  IV,  2,  18 
„segetis,"  quum  alias  saepius  hanc  licentiam  sibi  conce- 
dat  poeta  et  in  primo  quidem  libro  his  locis:  el.  I,  v. 
38.  50.  54.  72.  II,  42.  54.  84.  III,  30.  32.  58.  82.  IV,  62. 
84.  V,  32.  36.  62.  72.  VI,  34.  VII,  10.  16.  32.  36.  Vili, 
6.  24.  IX,  4.  X,  14.  66. 

Neque  Tibullus  solus  est  antiquorum  poetarum,  qui 
talem  compositionis  artem  adhibuerit.  Propertius  quo- 
que, ei  fere  aequalis,  in  multis  carminibus,  ut  supra 
memoravi,  similem  normam  secutus  est.  Ille  quoque 
Tibulli  imitator,  Lygdamus,  simili  diligentia  primum  Car- 
men libri,  quem  Neaerae  donaturus  est,  composuisse  vi- 
detur.  Nam  facile  elegia  in  has  partes  dividi  potest 
4  +  3.  4  +  3  dd. 

I.  a.  4  dd.  „Martis  dies  festus  adest  atque  munera 

undique  mittuntur  ad  feminas  alque  puellas.  Dicite, 
Musae,  quo  munere  mea  Neaera  donetur?  Carmina  raea 
ei  mittam,  quibus  delectetur.u  —  b.  3  dd.  Descriptio  vo- 
luminis,  quod  lepide  comptum  poèta  missurus  est. 

II.  a-  4  dd.  Preces  ad  Musas,  ut  librum  una  cum 
gratulatone  tradant  amatae.  —  b.  3  dd.  Verba,  quae 
Musas  Neaerae  dicere  poeta  iussit. 

Neque  vero  tali  symmetria  observanda  liber  senten- 
tiarum  motus  magis  impeditur  quam  metri  vinculis  aut 
ea  consuetudine,  quam  Tibullus  plerumque  sequitur,  ut 
pentameter  ea  quae  hexametro  dieta  sunt  aut  aliis  verbis 
repetat  aut  accuratius  definiat  aut  ei  aliquid  opponat; 
velut  in  prima  elegia  libri  primi  exstat  sententiarum 
aequalitas  (hodie  parallelismus):  v.  1.  2,  3.  4,  7.  8,  9. 
IO,  11.  12,  29.  30,  35.  36,  37.  38,  39.  40,  43.  44,  55. 
56,  59.  60,  61.  62,  63.  64,  65.  66,  67.  68,  71.  72;  oppo- 
sitio:  v.  21.  22,  25.  26,  33.  34,  57.  58;  definitio  aut 
restrictio:  5.  6,  15.  16,  17.  18.  23.  24,  27.  28,  41.  42, 
53.  54.  ,2) 

Ea  quoque  re  non  leviora  rincula  orationi  iniciuntur, 
quod  quum  alii  Latini  poetae  Augustei  temporis  tura  Ti- 
bullus  solent  in  fine  dimidiarum  pentametri  partium  po- 
nere  verba,  quae  aut  arctissime  sensu  cohaerent  aut  sibi 
opposita  sunt,  velut  in  elegia  I.  primi  libri  v.  2.  8.  10. 
14.  16.  22.  26.  30.  34.  38.  40.  42.  44.  46.  50.  52.  54. 
56.  68.  72.  76. 


12)  Confer  Gruppe.    Die  ròraìsche  elegie  p.  14.  s< 

Ut  autem  Tibullus  has  leges  saepe  neglexit,  ita  inde, 
quod  elegiae  Tibullianae  quarti  libri  accurata  symmetria 
compositae  sunt,  colligi  non  potest,  poetam  omnia  cetera 
quoque  carmina  ita  struxisse,  quod  ne  de  Propertio  qui- 
dem  contendi  potest.  Immo  puto  Tibullum  in  nulla  ele- 
gia primi  et  secundi  libri  hanc  formam  severe  observasse, 
ita  ut  non  sit  admittendum,  ut  solam  ob  strophicam  aequa- 
bilitatem  quicquam  mutetur. 


IV. 

Transeo  ad  alterain  meae  dissertationis  partem,  quae 
agit  de  transpositione  versuum  in  Tibulli  carminibus. 
Primus  Josephus  Scaliger  putavit  haec  carmina  valde 
turbata  ad  nos  pervenisse.  Ille  in  editione  Tibulli,  Ca- 
tulli,  Propertii,  Parisiis  1577  multa  quidem  singula  summo 
acumine  emendavit  atque  interpretatus  est  sed  nimia 
audacia  multas  carminum  partes  in  alium  locum  transtu- 
lit.  Quem  editores  secuti  sunt  usque  ad  Antonium  Vul- 
pium,  qui  in  editione  Paduae  1749  priorem  ordinem  resti- 
tuii Nostra  aetate  iterum  nonnulli  homines  docti  aspe- 
ritatem  in  transitionibus,  digressiones  ab  orationis  per- 
petuitate,  sentiarum  interruptionem  permutato  versuum 
ordine  evitare  conati  sunt. 13)     Sed  puto  talia  plerumque 


13)  Fr.  Haase,  disputatio  de  tribus  Tibulli  Iocis  transposi- 
tione emendandis,  in  prooem.  Vratislav.  aest.  anni  1855. 

0.  Ribbeck  ad  Tibulli.  I,  1.  in  indice  Kiliensi  a.  1867. 

0.  Korn  ad  Tibull.  in  museo  Rhenana  in  volum.  XIX.  anni 
1864.  p.  497. 

Fr.  Ritschl,  de  Tibulli  el.  I,  4  in  actis  soc.  litt.  Sax.  anni 
1866.  p.  57.  sqq. 

non  habonda  esse  codicum  vitia  sed  tribuenda  esse  licentiae 
cuidam,  quam  poeta  ipse  in  elegiarum  compositione  sibi 
concessit.  Etenim  si  omnia  illa,  in  quibus  poeta  a  recto 
sententiarum  progressu  aberravit,  mutare  vellemus,  certe 
permulta  mutanda  essent,  qnum  saepissime  Tibullus 
sensim  digrediatur  ab  aliqua  sententia,  postea  autem  ad 
eandem  revertatur,  velut  in  Carmine  L,  1  poeta  quater 
redit  ad  id  quod  initio  carminis  dixit: 

v.  1.  sqq.  Argumentum:  Divitias  alius  collegat, 
qui  non  timeat  adsiduos  belli  labores;  mihi  pauca  suffi- 
ciant,  dummodo  mihi  liceat,  domi  otio  frui.  Sequitur 
degressio. 

v.  23.  sqq.  Vobis,  dii,  aguam  immolabo,  dummodo 
possim  parvo  contentus  quiete  vivere  atque  procul  abesse 
a  bello.     Iterum  deinde  aberrat. 

v.  36.  Tertium  ad  propositum  reversus  transit  ad 
Deliae  amorem,  ut  sub  finem  iterum  initii  seutentiam 
repetat. 

Tameu  mihi  videtur  non  in  omnibus  carminibus 
versuum  or  do,  ut  in  libris  manu  scriptis  est>  retineri  posse, 
quum  praeter  negligentiam  in  partium  coniunctione  alia 
sint  argumenta,  quae  persuadeant,  ut  versus  transpona- 
mus,  velut  in  elegia  I.  4,  de  que  Fr.  Ritschelius  egit  in 
act.  soc.  liti  Sax.  1866  p.  56  sqq.  Qui  vir  clarissimns 
et  de  nostra  doctrina  ita  bene  meritus  ut  perpauci  cen- 
suit  versus  tali  ordine  collocandos  esse: 

I-li.  39-56.  71.  72.  21—26.  15—20.  27-38. 
73—84.  57-70. 


31 


De  prima  quidem  elegiae  parte  usque  ad  versimi 
56.  cum  ilio  viro  eruditissimo  consentire  non  possum; 
et  quamquam  vereor  paene  tali  viro  contradicere,  quem 
propter  excellentissima  eius  opera  admirari  atque  suspi- 
cere  didici,  tamen  hic  causas  afferre  conabor,  cur  in  priore 
carminis  parte  traditimi  versuum  ordinem  servari  posse 
existimem. 

Atque  rationes  quidem  principales  quibus  nitens 
Kitschelius  versus  15—20.  21  —  26.  27—38  traiecit,  hae 
sunt:  1.  particulam  sed  in  versu  15  non  aptara  esse: 
totam  sententiam  v.  15 — 20: 

„Sed  ne  te  capiant,  primo  si  forte  negabit, 
taedia:  paullatim  sub  iuga  colla  dabit. 

Longa  dies  homini  docuit  parere  leones, 
longa  dios  molli  saxa  peredit  aqua: 

Ànnus  in  apricis  maturat  collibus  uvas, 
annus  agit  certa  lucida  signa  vice." 

hanc  igitur  sententiam  cum  praecedentibus  coniungi  non 
posse.  2.  coniunctione  nec  in  versu  21.  non  posse  tran- 
airi.  3.  Praecepta  generalia  et  singularia  miscere  non 
esse  sapientis  poetae. 

Illa  quidem  transitio  in  versu  15  vocabulo  sed  fa  età 
mihi  non  tam  inepta  esse  videtur,  ut  argumentum  esse 
possit  hanc  carminis  partem  non  suo  loco  positam  esse 
et  puto  illam  coniunctionem  defendi  posse.  Priapus  enim 
monita  (v.  9 — 14),  ut  Tibullus  caveat  pulchros  pueros, 
subito  abscindit,  atque  abscindit,  id  quod  saepius  fìt,  ad- 

versativa  particula  sed.  Oratio  elliptica  est,  ita  ut  sen- 
tentia  quaedara  supplenda  sit,  quae  conexu  verborum 
facile  se  offert.  Qua  sententia  addita  huius  partis  sensus 
hic  est:  „ Optimum  est  te  fugere  illos  pueros,  nam  nimis 
in  amorem  pelliciunt.  Sed  —  quid  te  admoneo?  seire 
vis,  quomodo  illi  concilientur;  respondebo  igitur:  —  in 
primis  perseverantem  te  praesta,  si  forte  primo  negabit; 
tandem  pervenies,  quo  volueris."  Non  statim  deus  re- 
spondet  ad  ea,  quae  poeta  ex  eo  quaesivit,  sed  primo 
digreditur  (versibus  9  —  14)  ad  monita  illa  et  postea  de- 
mura  ad  ea,  quae  statim  ei  respondenda  erant,  venit,  id 
quod  particula  „sedu  significate.  Simili  quoque  modo 
saepius  post  sententias  interpositas ,  post  parentheses 
vocabulo  sed  oratio  eo  redit  unde  digressa  est.  In  hoc 
ipso  transitu  a  monitis,  ut  poeta  omnino  pueros  fugiat, 
ad  praecepta,  quomodo  eorum  amorem  optime  capiat, 
tali  particula  ad  versati  va  puto  melius  etiam  significari 
illam  oppositionem  quam  pronomine  tu  in  versu  39,  queiu 
Ritschelius  statim  versum  14  sequi  putavit.  In  versu 
autem  39  optime  illud  „ta"  congruit  cum  praecedentibus. 
Priapus  autea  versu  28  praecipit,  ne  Tibullus  tardus  sit. 
celeriter  enim  transire  iuventutem  et  venustatem;  se  iann 
vidisse  iuvenes  (v.  33)  posteriore  aetate  maerentes,  quod 
tempus  praetermisissent  inutile.  His  homiuibus  deus 
poetam  opponit.  „Tu  autem,  qnoad  tempus  est,  noli  lentus 
esse  sed  omni  modo  puero  obsequere  neve  quicquam, 
quod  ille  postulet,  neges.u  Ita  haec  quoque  pars  (v.  39 — 
56)  non  mihi  videtur  alio  transferenda  esse. 

Restant  versus  21 — 26: 

„Nec  iurare  time:    Veneris  penuria  venti 

inrita  per  terras  et  freta  summa  ferunt. 
Gratia  magna  Jovi:  vetuit  pater  ipse  valere 

iurasset  cupide  quidquid  ineptus  amor: 
Perque  suas  impune  sinit  Dictynna  sagittas 
,    adfirmes,  erines  perque  Minerva  suos." 

In  quibus  versibus  deus  poetam  hortatur,  ne  iurare 
timeat.  Eiusmodi  enim  iusiurandum  apud  deos  nihil 
valere.  Concedo  has  sententias  minus  arcte  cum  praece- 
dentibus  et  sequentibus  conexas  esse.  Sed  tamen  non 
tam  inepte  hic  positae  esse  mihi  videntur,  ut  loco  mo- 
vendae  sint.  Non  tam  speciale  hoc  praescriptum  esse 
puto,  ut  inter  illa  generatim  dieta  aptum  non  sii  Nam 
verbis  „nec  iurare  time"  etc.  Priapus  nihil  aliud  dicit 
quam  non  oportere  poetam,  si  propositum  assequi  velit, 
nimis  religiosum  esse.  Non  ita  timide  vitanda  esse  amoris 
penuria,  quippe  quae  dii  ignoscant.  Sententiarum  igitur 
contextus  in  Priapi  oratione  est  hic:  „Suadeo  tibi,  ne 
omnino  quaeras  formosorum  puerorum  amorem.  —  Sed 
quoniam  prorsus  scire  vis  artificia,  quibus  eum  amorem 
assequaris,  tibi  haec  praecipio:  Primum  persevera  (v.  15 — 
20),  deinde  noli  esse  nimis  religiosus  atque  anxius  (21  — 
26)  tum  cave  ne  tardus  atque  lentus  sis,  sed  cito  omnia 
fac,  quae  ille  vult  nullumque  laborem  time.  Quod  tertium 
praeceptum  uberius  explicatur  (usque  ad  versum  56). 

His  de  causis  Ritschelii  sententiam  de  hac  priore 
carminius  parte  sequi  non  possum  atque  videtur  mihi  vir 
perillustris,  sicut  saepissime  Scaliger  ille  magnus,  iudicio 
nimis   severo   uti.     Pulchrius    quidem    atque    accuratius 

Carmen  dispositum  est  ea  forma,  quam  Ritschelius  ei 
tribuit;  sed  mihi  persuadere  non  possum,  ullum  Tibulli 
Carmen  mutandum  esse  eam  ob  causam,  quod  non  subti- 
lissimis  ratiocinationis  et  logicae  dispositionis  legibus 
compositum  sit. 

Longe  aliter  quam  in  priore  elegiae  parte  in  altera  .res 
sese  habet,  ubi  versus  57 — 70  in  fine  ponendos  esse  piane 
cum  Ritschelio  consentio,  ita  ut  versus  huius  carminis 
sic  ordinandi  esse  mibi  videantur: 

1-56.     71—84.     57-70. 

Nam  praeterquam  quod  versibus  57  —  70  senten- 
tiarum  continuatio  mirum  in  modum  interrumpitur,  haec 
pars  omnino  Priapo  non  potest  tribui,  quum  neque  Musa- 
rum  laus  neque  querellae  atque  exsecratio  puerorum  ava- 
rorura  illius  dei  esse  possint  sed  tantummodo  ad  poetam 
quadrent;  praeterea  subita  allocutio  ad  pueros  inter  illa 
praecepta  quae  Priapus  poetae  dat,  merito  offendunt.  Nihil 
autem  offensionis  oratio  habet  atque  praeclarus  conexus 
est  hac  parte  in  fine  posita.  Sed  sufficiat  mihi  causas 
huius  transpositionis  adumbrasse  tantum  ;  accuratius  atque 
melius  de  hac  re  Kitschelius  egit  in  illa  dissertatione, 
quam  supra  attuli. 


VITA. 


Natus  sum  Joannes  Andreas  Hermannus  Groth,  die  XVII. 
mensis  Februarii  anni  1849  Berolini,  patre  Guilelmo,  magistratu 
regio,  matre  Henrietta  e  gente  Kniebusch,  quae  mini  quatuor  de- 
mum  annos  nato  praematura  morte  erepta  est.  Fidei  addictus 
sum  evangelicae.  Litterarum  primordiis  in  gyranasio  Berolinensi 
imbutns,  ubi  per  ultimum  semestre  Bonitzii  scholis  interfui,  testimo- 
nio maturitatis  accepto,  mense  Aprili  anni  1868  in  ter  cives  univer- 
sitatis  Fridericae-Guilelmae  Berolinensis  receptus  sum,  ubi  per 
octo  semestria  «studiis  potissimum  philologicis  operam  dedi  atque 
lectiones  audivi  horum  illustrissimorum  virorum:  Bonitz,  Droysen, 
Geppert,  Hiibner,  Harms,  Haupt,  Kirchhoff,  Marker,  Miillenhoff, 
Steinthal,  Trendelenburg.  Per  unum  semestre  Hiibneri  societatis 
philologicae  sodalis  fui.  Quibus  omnibus  viris  clarissimis  òptime 
de  me  mentis  maximas  gratias  ago. 

Theses. 


Trachiniae  mihi  videntur  ultima  Sophoclis  tragoe- 
ia  esse. 

il 

In  Choèphoris  in  v.  47  Aeschylum  xalvTtrovoiv  seri- 
psisse  arbitror  et  in  antistr.  v.  56: 

ita  ut  versus  53 — 57  contra  Hermannum  sic  interpreter 
(Omnes  assequitur  iustitia);  in  alios  ea  celeriter  clara 
iam  luce  se  convertit,  alia  in  confiniis  tenebrarum  ex- 
spectat  manentia  per  aliquod  tempus  felicia,  alios  pro- 
funda  nox  tenet  (i.  e.  alii  sero  demum  dant  poenam 
iustam). 

III. 

In  Soph.  Philoctetae  v.  1383: 
7iwg   yaQ  zig  cdoyvvoLT    av  cucpE?.ovuevog;    passivimi  oj<f€- 
Xoviitevog   ferri   non  posse   et   tòcpeÌMv  zivag   scribendum 
esse  puto. 

IV. 

Terentii  fabulas  in  scholis  legendas  esse  censeo. 

